พีซเมกเกอร์

**พีซเมเกอร์** () เป็นวงดนตรีดูโอ้แนวป็อป ป็อปร็อกชาวไทย

## ประวัติ
ก่อนที่จะมาเป็นชื่อวง Peacemaker นั้น ทั้ง 2 คนเคยใช้ชื่อวงว่า Green Tea มาก่อน แต่ด้วยความที่อยากให้ชื่อวงฟังดูเข้มแข็งยิ่งขึ้น ทั้งคู่จึงเลือกที่จะใช้ชื่อ Peacemaker ที่แปลว่า ผู้รักษาสันติภาพ โดยให้เหตุผลว่า โลกนี้ไม่ควรสร้างเสรีภาพด้วยสงคราม แต่ควรสร้างเสรีภาพกันด้วยเสียงเพลงมากกว่า

สมาชิกของวง Peacemaker ประกอบด้วย “พีท” หนุ่มผมยาวลูกเสี้ยวเยอรมัน เขาเริ่มเล่นกีตาร์ตั้งแต่อายุ 18 ปี โดยได้เก็บเกี่ยวประสบการณ์เล่นดนตรีกลางคืนเป็นเวลากว่า 4 ปี และ “บอย” โดยเขาเริ่มทำตามความฝันของตัวเอง ด้วยการร้องเพลงในร้านอาหาร จนไปสะดุดหูทีมงานของ เบเกอรี่ มิวสิก เข้า และได้ร่วมร้องเพลง “หัวใจผูกกัน” ในอัลบั้ม "Million Ways to Love Part 1" ของนักแต่งเพลงชื่อดัง บอย โกสิยพงษ์ 

หลังนั้นไม่นาน โปรดิวเซอร์ที่ทำงานในบริษัท แกรมมี่ ได้มาดูการเล่นดนตรีและร้องเพลงของพวกเขา จึงเห็นความสามารถติดต่อเซ็นสัญญาให้เป็นศิลปินในสังกัด กรีนบีนส์ จนมีผลงานเพลงพิเศษที่ใช้ชื่อว่า กรีนไลท์โปรเจ็กต์ อัลบั้มที่รวบรวบศิลปินหน้าใหม่มากความสามารถ โดย ”บอย” ได้ร้องเพลง ”คิดถึง” เพลงช้าซึ้งที่สร้างกระแสความฮิตไปทั่ว และเพลงน่ารัก ๆ อย่างเพลง ”อย่าคิดเลย” ของหนุ่ม ”พีท” หลังจากนั้นถัดไปอีก พีซเมกเกอร์ได้มีอัลบั้มแรกเป็นของตัวเอง มีชื่อเดียวกับวง มีเพลงฮิตอย่าง เหงา, ไม่เคยถาม, จนกว่าฟ้าจะมีเวลา และหลังจากนั้นได้มีคอนเสิร์ตใหญ่ของวงอีกด้วย

จากนั้นเกือบ ๆ 2 ปีต่อมา พีซเมกเกอร์ได้กลับมาอีกครั้งกับอัลบั้มชุดที่ 2 มีชื่อว่า "Peacemaker Panorama" ซึ่งมีเพลงฮิตอย่าง ส่วนเกิน, ฉันมีค่าแค่ไหน, สุดท้าย, คำว่าเรา, Love Story แต่ทว่าหลังจากอัลบั้มนี้วางแผง พีทได้ประกาศไม่ต่อสัญญากับแกรมมี่ แต่บอยได้ออกอัลบั้ม 3 to 1 ออกมาอีก 1 ชุด โดยที่ไม่มีพีท นับเป็นอัลบั้มเดี่ยว อัลบั้มแรกของบอย เพียงแต่ใช้ชื่อ Peacemaker สุดท้ายเมื่อไม่มีพีทแล้วทำให้วงพีซเมกเกอร์ยุบวงไปโดยปริยาย

ใน พ.ศ. 2569 บอยกับพีทกลับมารวมตัวกันเพื่อเล่นคอนเสิร์ต Peacemaker The Re:Peace Concert ระหว่างวันที่ 16–17 พฤษภาคม 2569

## สมาชิก
* อนุวัฒน์ สงวนศักดิ์ภักดี (บอย) ร้องนำ/คอรัส/หัวหน้าวง เกิด 1 สิงหาคม พ.ศ. 2523
* พีระ เทศวิศาล (พีท) กีต้าร์/ร้องนำ/คอรัส เกิด 24 พฤษภาคม พ.ศ. 2522

## ผลงาน
### อัลบั้มปกติ
หมายเหตุ: **ข้อความตัวหนา** คือเพลงที่ได้รับการโปรโมท

#### อัลบั้ม Peacemaker (11 พฤศจิกายน พ.ศ. 2546)
# **เหงา**
# **ไม่เคยถาม**
# ไม่มีอีกแล้ว
# ฝากจันทร์
# **อย่าคิดเลย**
# **จนกว่าฟ้าจะมีเวลา**
# ลมพัด
# ที่ตรงนั้น
# จะร้องเพลง
# **[[คิดถึง (เพลงพีซเมกเกอร์)|คิดถึง]]**

#### อัลบั้ม Panorama (7 มิถุนายน พ.ศ. 2548)
# **ส่วนเกิน**
# **ฉันมีค่าแค่ไหน**
# ใครว่าเธอไม่สวย
# **คำว่าเรา**
# เสี่ยง
# ผิดที่ฉัน
# Love Story
# ไปด้วยกัน
# **นาทีนี้**
# **เรื่องบนเตียง**
# **สุดท้าย**

#### อัลบั้ม 3 to 1 (21 พฤศจิกายน พ.ศ. 2549)
# **ข้ออ้าง**
# **ด้วยความเต็มใจ**
# **อยู่อย่างเหงาเหงา**
# รูปถ่ายที่หายไป
# คนเหมือนกัน
# ใจร้าย
# **กว่าจะบอกรัก**
# **ฉันพร้อม**
# พูดเรื่องดี ๆ (กลัวไม่ดัง)
# พลังชีวิต

### อัลบั้มรวมเพลง
#### อัลบั้ม Hitsmaker (พ.ศ. 2548)
# ช่างไม่รู้เลย (ประกอบภาพยนตร์ "เพื่อนสนิท")
# เหงา
# ฉันมีค่าแค่ไหน 
# เรื่องบนเตียง 
# ไม่เคยถาม 
# อย่าคิดเลย 
# จนกว่าฟ้าจะมีเวลา 
# คิดถึง
# ส่วนเกิน 
# ฝากจันทร์ 
# แค่รู้ว่ารักเธอ 
# เธอสวย 
# ลมพัด 
# เป็นของเธอ

#### อัลบั้ม Lovemaker (พ.ศ. 2550)
# อยู่อย่างเหงาเหงา 
# ส่วนเกิน 
# ข้ออ้าง 
# ฉันมีค่าแค่ไหน 
# ช่างไม่รู้เลย 
# เรื่องบนเตียง 
# เหงา 
# สุดท้าย 
# กว่าจะบอกรัก 
# อย่าคิดเลย 
# จนกว่าฟ้าจะมีเวลา 
# ไม่เคยถาม 
# นาทีนี้ 
# คิดถึง 
# คำว่าเรา 
# เป็นของเธอ

## คอนเสิร์ต

* พ.ศ. 2569 คอนเสิร์ต Peacemaker The Re:Peace Concert, 16-17 พฤษภาคม 2569,  ยูโอบี ไลฟ์, เอ็มสเฟียร์

## ละครโทรทัศน์
*พ.ศ. 2559 วัยแสบสาแหรกขาด ช่อง 3 พีท พีระ เทศวิศาล รับบท พีท (รับเชิญ)

## รางวัล

* รางวัลจากแชนแนล วี ไทยแลนด์ มิวสิกวิดีโอ อวอร์ดส #3 ประจำปี พ.ศ. 2547 สาขาศิลปินไทยหน้าใหม่ยอดนิยม

## แหล่งข้อมูลอื่น
*  บอย peacemaker 

## อ้างอิง

หมวดหมู่:กลุ่มดนตรีป็อปสัญชาติไทย
หมวดหมู่:วงกลุ่มสองสัญชาติไทย
หมวดหมู่:กลุ่มดนตรีไทยในยุค 2000
หมวดหมู่:ศิลปินสังกัดจีเอ็มเอ็ม มิวสิค